

VII. évf. 24. szám **Évközi 19. vasárnap** 2020. augusztus 9.

**Brusznyai József atya gyászjelentése**

„S amikor, Uram, Hozzád érkezem, könnyű kezem miatt szégyenkezem. S szólok: csak ennyit hoztam, ó, Uram! Ne ítéld meg nagyon szigorúan!” (Áprily Lajos)

A Váci Egyházmegye és a rokonság fájó szívvel, de Isten akaratában megnyugodva tudatja, hogy szeretett paptestvérünk DR. BRUSZNYAI JÓZSEF címzetes esperes, a Hit Pajzsa díjazottja, nyugalmazott lelkipásztor 2020. augusztus 3-án, életének 98., papságának 75. évében szentségekkel megerősítve hazatért az Úrhoz.

Elhunyt paptestvérünkért az engesztelő szentmiseáldozatot 2020. augusztus 13-án 15 órakor mutatjuk be a kállói templomban, majd a helyi temetőben helyezzük örök nyugalomra.

Paptestvérünk 1922. november 8-án született Derekegyházán. 1945. szeptember 8-án Vácon szentelték pappá. Hitoktató: Csongrádon 1945-1946, gimnáziumi hittanár: Mezőtúron 1946-47. Szemináriumi prefektus és dogmatica specialis tanár 1947- 1950. 1947-ben fő-tanfelügyelői titkárrá és az egyházmegyei fegyelmi tanács jegyzőjévé nevezték ki. Plébános: Rádon 1948. 1949- ben a bécsi egyetem hittudományi karán doktorrá avatták. A békepapság szervezése ellenében kifejtett tevékenysége miatt 1950 augusztusában letartóztatták Oetter György irodaigazgatóval és Széll Kálmán prelátussal egy időben. 1950-1953 a kistarcsai internáló táborban raboskodott. Káplán: Cegléden a Magyarok Nagyasszonya Újplébánián 1953. Székesegyházi kántor Vácott 1954-ben. Adminisztrátor: Nagykökényesen 1954-1957. Plébános: Kállón 1957-1965. Szentszéki bíró 1961-ben. Plébános: Kiskundorozsmán 1965-1971. Címzetes esperes 1979. Plébános: Dunakeszi-Szent Mihály Főplébánián 1971-1992. 1992-ben vonult nyugdíjba. Jelentős személy volt a Váci Hittudományi Főiskolán, ahol dogmatikát tanított. Az Úristen rendkívüli szellemi képességekkel és kiváló emlékező tehetséggel áldotta meg. Szellemi nyitottságát hosszú időn keresztül őrizte, kedves egyéniség volt. Derűjét, a sok megpróbáltatás ellenére mindig megőrizte.

Hűséges papi életéért Krisztus, az Örök Főpap adjon jutalmat az Atyai ház örömében! R.I.P.

**Gumiabroncs pályázat eredménye**

A Hankook Tire Magyarország Kft. 2012 őszén indította útjára Abroncsadományozási Programját, amely a vállalat átfogó CSR stratégiájának, a "Hankook Értékteremtő Programnak" egy fontos mérföldköve.

 2020. számos váratlan fordulatot hozott, példanélküli események zajlanak a szemünk előtt, és rengeteg szervezet erőn felül teljesített és teljesít a mai napig. A Hankook Tire Magyarország Kft. idén kiemelten fontosnak tartotta, hogy – alkalmazkodva a körülményekhez – mindenképpen elindítsa Abroncsadományozási Programját. Idei célkitűzésünkhöz híven ugyanakkor elsősorban olyan tevékenységet végző civil szervezetekre koncentráltunk a kiválasztás során, akiket hatványozottan érint a COVID-19 pandémia – tehát a leginkább rászoruló rétegekkel dolgozók, valamint akik a korábbi években nem részesültek adományban.

Köszönjük érdeklődését a Hankook Tire Magyarország Kft. 2020-as Abroncsadományozási Programjával kapcsolatban, ám sajnos idén az Önök szervezete végül nem került be a támogatásra kiválasztott szervezetek közé.

Az elkövetkezendő években is folytatjuk abroncsadományozási programunkat, ezért kérjük, kövesse figyelemmel a program alakulását! Reméljük jövőre, a program tizedik évében kellemesebb körülmények között találkozhatunk!

Köszönjük szíves megértését. Tisztelettel: A Hankook Tire Magyarország Kft. csapata

**COVID-19 elővigyázatosság fenntartása**

Mint ahogyan azt Dr. Németh Zoltán orvos a Hit Gyülekezete orvosi szolgálatának vezetője közölte a hét folyamán Pápa városában gócpont alakult ki egy egyházi közösségi rendezvényen. Egy nyilvánvalóan tüneteket mutató személy ment a közösségbe, akitől számszerűsítve 11-en kapták el a koronavírust. Ezért mi mindig is fontosnak tartottuk és továbbra is fontosnak tartjuk a tünetet mutató személyek elkülönítését. A templomba való belépés előtt továbbra is kötelező a testhőmérsékletes szűrővizsgálat, és a 37,5 C0 fölötti testhőmérsékletű személyeket kérjük meg, hogy a templomajtón kívül maradjanak. A héten is volt több hőemelkedés és láz is, melynek oka a kevés folyadékbevitel és a tűző napon tartózkodás lehetett, így kérjük ezekre is ügyeljenek templomba jövet. **Ez a szigorúság azért szükséges, mert így biztonságosan, vírustól való félelem nélkül tudunk részt venni a szentmisén.** A kézfertőtlenítés, kézbe áldozás, kézfogás mellőzése továbbra is kötelező.

**HIRDETÉSEK**

Ezúton szeretnénk megköszönni mindenkinek, aki 2020.08.08-án a Magyarok Nagyasszonya Kápolnánál tartott ünnepségünk megvalósításában bármilyen módon közreműködött. Isten fizesse meg mindenkinek a legkisebb szolgálatát, adományát is!

2020.08.10. H 19:30 Szentmise a Becskei Templomban

2020.08.12. Sz 19:30 Szentmise a Berceli Templomban Blaskó Ignác, felesége Blaskó Ignácné Herédi Mária és nagyszülők 2 hsz.

2020.08.14. P 16:00 Elsőáldozók gyóntatása Nógrádkövesden

 17:00 Elsőáldozók gyóntatása Bercelen

 18:00 Szentmise a Berceli Templomban Sáfár Vencel és Márkus László Ferenc keresztelése

 19:30 Szentmise a Szécsénkei Templomban

Jövő héten szombaton Szűz Mária mennybevétele, Nagyboldog asszony ünnepe. PARANCSOLT ÜNNEP. Ez azt jeleni, hogy ezen a napon kötelező szentmisén részt vennünk, ha nem tesszük halálos bűnt követünk el. Aki a napján nem tud részt venni péntek este előesti szentmisén is részt vehet.

**2020.08.15. Sz. 08:30 Szentmise a Berceli Templomban Juhász János és felesége Klátyik Magdolna, szülőkért és testvérekért**

 **09:00 Igeliturgia a Nógrádkövesdi Templomban.**

 **10:30 Szentmise a Galgagutai Templomban EWTN közvetítés**

 **19:30 Szentmise a Becskei Templomban**

**2020.08.16. V 08:30 Szentmise a Berceli Templomban** *Elsőáldozás*

 **10:30 Igeliturgia a Becskei Templomban**

 **10:30 Szentmise a Galgagutai Templomban**

 **12:00 Szentmise a Nógrádkövesdi Templomban Elsőáldozás**

 **12:00 Igeliturgia a Szécsénkei Templomban**

Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005